SA ‘superhelde’ op 19 Januarie slaags | Netwerk24
Deur Christo Buchner 28 November 2019 19:34
Maak reg vir 2020 se Superhelde. Foto's: SA Rugby
Die Stormers se nuwe truie.
Die truie waarin die Bulle gaan uitdraf.
Die Haaie se nuwe truie vir 2020 se Super-reeks.
Die Leeus se nuwe Superrugby-truie.
Die FNB-stadion buite Johannesburg speel aanstaande jaar gasheer vir Superheld-Sondag, wanneer die Marvel-strokieshelde Captain America, Thor, Spider-Man en Black Panther weer gestalte kry op ’n Suid-Afrikaanse rugbyveld.
Die nuwe superheld-truie waarin die Haaie, Blou Bulle, Stormers en Leeus mekaar aanstaande jaar in plaaslike kragmetings gaan aandurf, is Donderdagaand in Randburg onthul tydens die bekendstelling van Superrugby 2020.
Our Vodacom #SuperRugby teams will do battle again in true Marvel style. #CaptainAmerica, #SpiderMan, #Thor and #BlackPanther take to the field again in 2020. Who will you be backing? pic.twitter.com/MEFmv8y4j9
— vodacomrugby (@VodacomRugga) November 28, 2019
Die plaaslike seisoen skop so vroeg as 19 Januarie af met die Superheld-Sondag, waar die Haaie (Black Panther) om 13:00 teen die Stormers (Thor) speel, en die Bulle (Captain America), wat om 15:15 teen die Leeus (Spider-Man) uitdraf.
Dit sal as voorbereiding dien vir die vier Suid-Afrikaanse verteenwoordigers in die Super-reeks, wat minder as twee weke later amptelik hul veldtogte begin.
Die dubbeldoor-wedstryde in die FNB-stadion sal ook die eerste keer wees wat etlike van die Springbokke wat die Wêreldbeker in Japan verower het, terug by die huis in aksie sal wees.
“Ons het ’n nuwe geslag rugbyhelde wat hul stempel in die Superreeks in 2020 wil afdruk,” sê Mark Alexander, president van die Suid-Afrikaanse Rugbyunie.
“Die Suid-Afrikaanse spanne sal wil voortbou op wat die Springbokke vanjaar vermag het. Rugby in Suid-Afrika het herleef met wat in Japan gebeur het en dit sal oorspoel na aanstaande jaar se Superreeks,” glo Alexander.
?? @Vodacom Super Rugby 2020 season launched
?? New super hero jerseys inspired by Marvel characters
? Vodacom #SuperHeroSunday in Gauteng on 19 January
?? https://t.co/dYvEtwC4NI@VodacomRugga @Marvel @SuperSportTV @BlueBullsRugby @THESTORMERS @LionsRugbyCo @TheSharksZA pic.twitter.com/ip0i624Oao
Die eerste Superwedstryd op SA bodem aanstaande jaar is op Vrydag, 31 Januarie, wanneer die Haaie en die Bulle in Durban slaags raak.
Die volgende dag kom die Stormers in Kaapstad teen die Hurricanes te staan, met die Leeus wat in Buenos Aires die Jaguares pak.
Die klem gaan wees op gesinsvermaak en wanneer kaartjies beskikbaar gestel word vir die Superheld-Sondag op 19 Januarie, sal daar spesiale pakkette beskikbaar gestel word.
Meer oor: Superheld-Sondag | Superrugby
Engelse senter op pad na die Sunwolves